CELEX: 32018R0676
Language: sk
Date: 2018-05-03 00:00:00
Title: Nariadenie Komisie (EÚ) 2018/676 z 3. mája 2018, ktorým sa opravuje nariadenie Komisie (EÚ) č. 546/2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o jednotné zásady hodnotenia a povoľovania prípravkov na ochranu rastlín (Text s významom pre EHP )

4.5.2018   
               
               
                  SK
               
               
                  Úradný vestník Európskej únie
               
               
                  L 114/8
               
            NARIADENIE KOMISIE (EÚ) 2018/676
      z 3. mája 2018,
      ktorým sa opravuje nariadenie Komisie (EÚ) č. 546/2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o jednotné zásady hodnotenia a povoľovania prípravkov na ochranu rastlín
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 29 ods. 6 a článok 84 písm. d),
      keďže:
      
                  (1)
               
               
                  V časti I oddiele C bode 2.5.1.2 písmene i) prílohy k nariadeniu Komisie (EÚ) č. 546/2011 (2), v ktorom sa stanovujú osobitné zásady, ktoré sa majú zohľadňovať v rámci procesu rozhodovania, pokiaľ ide o koncentráciu účinnej látky a relevantných metabolitov, produktov degradácie alebo reakčných produktov v podzemnej vode, sa vyskytuje chyba.
               
            
                  (2)
               
               
                  K chybe došlo pri začleňovaní určitých ustanovení zrušenej smernice Rady 91/414/EHS (3) do nariadenia (EÚ) č. 546/2011 podľa článku 84 písm. d) nariadenia (ES) č. 1107/2009.
               
            
                  (3)
               
               
                  V prílohe k smernici 91/414/EHS sa uvádza odkaz na smernicu Rady 80/778/EHS o kvalite vody určenej na ľudskú spotrebu (4), ktorá bola následne zrušená a nahradená smernicou Rady 98/83/ES o kvalite vody určenej na ľudskú spotrebu (5). V nariadení (EÚ) č. 546/2011 by sa preto malo odkazovať na smernicu 98/83/ES, a nie na smernicu Európskeho parlamentu a Rady 2006/118/ES (6), ktorá sa týka ochrany podzemných vôd pred znečistením a zhoršením kvality.
               
            
                  (4)
               
               
                  Nariadenie (EÚ) č. 546/2011 by sa preto malo zodpovedajúcim spôsobom opraviť.
               
            
                  (5)
               
               
                  S cieľom zabezpečiť, aby sa správne kritériá pre náležité vykonávanie jednotných zásad vzťahovali aj na prebiehajúce postupy hodnotenia, táto oprava by sa mala začať uplatňovať čo najskôr.
               
            
                  (6)
               
               
                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
               
            PRIJALA TOTO NARIADENIE:
      Článok 1
      Nariadenie (EÚ) č. 546/2011 sa opravuje takto:
      
                   
               
               
                  v časti I oddiele C bode 2.5.1.2 prílohy sa písmeno i) nahrádza takto:
                  
                     
                                 „i)
                              
                              
                                 maximálna povolená koncentrácia stanovená v smernici Rady 98/83/ES (*1) alebo
                              
                           
               
            Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 3. mája 2018
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 309, 24.11.2009, s. 1.
      
         (2)  Nariadenie Komisie (EÚ) č. 546/2011 z 10. júna 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o jednotné zásady hodnotenia a povoľovania prípravkov na ochranu rastlín (Ú. v. EÚ L 155, 11.6.2011, s. 127).
      
         (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
      
         (4)  Smernica Rady 80/778/EHS z 15. júla 1980 o kvalite vody určenej na ľudskú spotrebu (Ú. v. ES L 229, 30.8.1980, s. 11).
      
         (5)  Smernica Rady 98/83/ES z 3. novembra 1998 o kvalite vody určenej na ľudskú spotrebu (Ú. v. ES L 330, 5.12.1998, s. 32).
      
         (6)  Smernica Európskeho parlamentu a Rady 2006/118/ES z 12. decembra 2006 o ochrane podzemných vôd pred znečistením a zhoršením kvality Ú. v. EÚ L 372, 27.12.2006, s. 19).
      
         (*1)  Smernica Rady 98/83/ES z 3. novembra 1998 o kvalite vody určenej na ľudskú spotrebu (Ú. v. ES L 330, 5.12.1998, s. 32).“